gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6375, del 13-10-2010 (2010/10179)

Informació pública referent al finançament de l'expedient MY09/IUTNA/S/11. Adquisició d'un equip automàtic de soldadura tipus flip-chip.
----------------------------------------------------------------------------------------------------------------------------------------

### Dades del document

Número de DOGV
:   6375

Data del DOGV
:   13-10-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10236


Data del document
:   09-10-2010

Organisme emissor
:   Universitat Politècnica de València

Tipus de document
:   Anunci

Anàlisi jurídica

 Descriptors 

:   * contracte de subministraments

Informació pública referent al finançament de l'expedient MY09/IUTNA/S/11. Adquisició d'un equip automàtic de soldadura tipus flip-chip. [2010/10236]  
De conformitat amb el que preveu l'article 126 de la Llei 30/2007, de Contractes del Sector Públic, la Universitat Politècnica de València va publicar la referida licitació en el Diari Oficial de la Comunitat Valenciana en data 25 de març 2009 i no havent-se tingut en compte en el text de tal anunci l'obligació establida en l'article 84 del Reglament (CE) número 1828/2006 de la Comissió de 8 de desembre de 2006, d'informar eel cofinançament del contracte amb fons comunitaris, notifiquem per mitjà del present anunci que tal expedient de contractació està cofinançat amb una contribució del 70% amb Fons FEDER de la Unió Europea (Projecte UPOV08-3E-014).  
València, 9 d'octubre de 2010.- El rector: Juan Juliá Igual.
Diari Oficial de la Generalitat Valenciana


Sumari del DOGV 6365, del 29-09-2010 (2010/10125)

Aprovació i adjudicació del Programa d'actuació Integrada de la Unitat d'Execució Vella 3.
------------------------------------------------------------------------------------------

### Dades del document

Número de DOGV
:   6365

Data del DOGV
:   29-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10719


Data del document
:   21-09-2010

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Aprovació i adjudicació del Programa d'actuació Integrada de la Unitat d'Execució Vella 3. [2010/10482]  
El Ple de l'Ajuntament, en la sessió celebrada el dia 2 de setembre de 2009, i amb l'excepció de l'article 206 del ROFRJCL, va acordar:  
Primer  
Resoldre els recursos de reposició interposats contra l'acord plenari de data 29 de desembre de 2008, sobre l'aprovació i adjudicació del Programa d'Actuació Integrada Unitat d'Execució Vella 3, en els termes de l'informe conjunt emés pels tècnics municipals en data 31 de juliol de 2009, el contingut del qual consta en l'expedient.  
Segon  
Aprovar amb caràcter definitiu el programa d'actuació integrada corresponent a la unitat d'execució Vella 3 l'agent urbanitzador de la qual és la mercantil Valvella Nou, SL, si bé queda condicionat al compliment de les actuacions previstes en l'acord plenari de data 29 de desembre de 2008.  
Tercer  
Publicar la dita aprovació en el Diari Oficial de la Comunitat Valenciana als efectes oportuns.  
Cosa que es fa pública en consideració al que establix l'article 47, en relació amb el 59.4 de la Llei 6/1994, de 15 de novembre, reguladora de l'Activitat Urbanística.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir de l'endemà de la recepció de la notificació del mencionat acte o resolució, o des de la fi del termini resolutori, l'interessat podrà interposar un recurs contenciós administratiu davant del Jutjat / Sala del Tribunal Superior de Justícia Contenciosa Administrativa de la ciutat de València / la Comunitat Valenciana, segons el que disposa l'article 46.1 i 3 de la Llei 29/1998, reguladora de la Jurisdicció Contenciosa Administrativa. Una vegada transcorregut el termini sense que s'haja interposat un recurs, l'acte quedarà ferm i no serà impugnable.  
En tot cas, l'interessat podrà interposar directament un recurs contenciós administratiu sense previ recurs administratiu de reposició, en el termini de dos mesos, a comptar des de l'endemà de la recepció de la notificació del present acte o resolució.  
Riba-roja de Túria, 21 de setembre de 2010.- L'alcalde: Francisco Tarazona Zaragozá.
Diari Oficial de la Generalitat Valenciana


Sumari del DOGV 6303, del 05-07-2010 (2010/6457)

Notificació de la sentència dictada en el judici ordinari número 1457/2009.
---------------------------------------------------------------------------

### Dades del document

Número de DOGV
:   6303

Data del DOGV
:   05-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6457


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici ordinari número 1457/2009. [2010/6457]  
Judici ordinari 001457/2009-N  
Demandant: SAT 38 CV Serifruit.  
Procurador: Rafael Francisco Alario Mont.  
Demandat: Edumar Fruits, SL.  
Francisca Tomás Llavador, secretària del Jutjat de Primera Instància número 5 de València, faig saber:  
Que en les actuacions de judici ordinari amb el número 1457/2009, seguides a instàncies de SAT 138 CV Serifruit contra Edumar Fruits, SL, sobre reclamació d'una quantitat, s'ha dictat la sentència que té l'encapçalament i la part dispositiva que són com segueix:  
«Sentència número 19/2010  
València, 28 de gener de 2010  
Juan Francisco Guerra Mora, magistrat jutge del Jutjat de Primera Instància número 5 de València, he vist les actuacions de judici ordinari sobre reclamació d'una quantitat seguides amb el número 1457/2009, a instàncies de la SAT número 138CV Serifruit, representada pel procurador dels tribunals Rafael Fco. Alaria Mont i defensada per l'advocada Priscila Miravet López, contra Edumar Fruits, SL, en situació processal de rebel·lia.  
Dispositiva  
Estime de forma íntegra la demanda presentada per la representació processal de la SAT número 138CV Serifruit, i condemne Edumar Fruits, SL, a pagar la suma de cinquanta-tres mil quatre-cents trenta-set euros i setanta-cinc cèntims (53.437,75 euros), més l'interés legal per demora que estableix la Llei 3/2004, així com les costes processals ocasionades en aquest procediment.  
Manera d'impugnació: Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, presentant davant d'aquest Jutjat un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen. El recurs no s'admetrà si en preparar-lo la part no acredita haver consignat a l'entitat Banesto i en el "compte de dipòsits i consignacions" obert en nom d'aquest Jutjat, amb referència al present procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Aquesta és la sentència, que pronuncie, mane i firme».  
I atés que el demandat esmentat, Edumar Fruits, SL, es troba en parador desconegut, expedisc aquest edicte a fi que li valga de notificació de forma deguda.  
València, 18 de maig de 2010.- La secretària judicial: Francisca Tomás Llavador.
Diari Oficial de la Generalitat Valenciana


Sumari del DOGV 6239, del 06-04-2010 (2010/2745)

Notificació de la sentència dictada en el judici ordinario número 297/2009.
---------------------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2745


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici ordinario número 297/2009. [2010/2745]  
Judici ordinari 000297/2009   
Demandant: Joaquín Hinojosa Cortés.  
Procuradora: María Luisa Sempere Martínez.   
Demandades: María Isabel Alonso de Julián i Elena Micaela Pop.  
Procurador: Juan Luis Ramos.  
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte faig saber: que en aquest Jutjat se segueix judici ordinari amb el número 000297/2009, a instàncies de Joaquín Hinojosa Cortés representat per la procuradora María Luisa Sempere Martínez, i assistit per la lletrada, contra María Isabel Alonso de Julián i Elena Micaela Pop, sobre resolució de contracte d'arrendament, en la qual la magistrada jutgessa María Ángeles Barona Arnal disposa notificar en el dia indicat mitjançant aquest edicte, la sentència dictada en aquestes actuacions a la demandada que es troba en parador ignorat, Elena Micaela Pop, la dispositiva de la qual literalment diu:   
«Dispositiva   
Estime la demanda interposada per la procuradora María Luisa Sempere Martínez en nom i representació de Joaquín Hinojosa Cortés contra María Isabel Alonso de Julián y Elena Micaela Pop, declare resolt el contracte d'arrendament subscrit el 28 de gener de 1998 sobre l'habitatge siti a l'avinguda d'Ausiàs March, número 27, porta 21, de València, i condemne les demandades a desallotjar dins del termini legal, amb l'advertència de llançament si no ho fan i això amb la condemna expressa de les costes per la part demandada.   
Contra aquesta sentència s'hi pot interposar un recurs d'apel·lació que s'ha de preparar davant d'aquest Jutjat dins del termini de cinc dies, que serà substanciat i resolt per l'Audiència Provincial de València.   
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.   
Aquesta és la meua sentència, que jutjant definitivament en aquesta instància, pronuncie, mane i firme».  
I perquè valga d'edicte de notificació de la sentència a la demandada Elena Micaela Pop, que es troba en parador ignorat, estenc aquest edicte.  
València, 22 de febrer de 2010.- La secretària judicial: Carmen Sebastián Sanz.
Diari Oficial de la Generalitat Valenciana


Sumari del DOGV 6186, del 18-01-2010 (2009/14036)

Informació pública de 15 de desembre de 2009 sobre la citació de compareixença a fi de notificar liquidacions per taxes sanitàries.
-----------------------------------------------------------------------------------------------------------------------------------

### Dades del document

Número de DOGV
:   6186

Data del DOGV
:   18-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/14776


Data del document
:   15-12-2009

Organisme emissor
:   Conselleria de Sanitat

Tipus de document
:   Instrucció

Informació pública de 15 de desembre de 2009 sobre la citació de compareixença a fi de notificar liquidacions per taxes sanitàries. [2009/14253]  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant el present anunci, que estan pendents de notificar les liquidacions per taxes sanitàries que s'especifiquen a continuació.  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació de la present resolució en el Diari Oficial de la Comunitat Valenciana, de dilluns a divendres, en l'horari de 9.00 a 14.00 hores, en el centre gestor Departament de Salut 18 - Hospital general d'Elda (ctra. Elda-Sax, partida La Torreta, km 3, 03117, Elda, Alacant), a fi de practicar la notificació de l'acte esmentat.  
També s'adverteix les persones interessades que, si no compareixen en el termini esmentat, la notificació s'entendrà com a feta amb tots els efectes legals des de l'endemà del venciment del termini assenyalat per a comparéixer.  
València, 15 de desembre de 2009.- El director general de Recursos Econòmics: Eloy Jiménez Cantos.
Diari Oficial de la Generalitat Valenciana


Sumari del DOGV 6205, del 12-02-2010 (2010/1427)

Informació pública de la modificació puntual núm. 17 del PGOU.
--------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1427


Data del document
:   08-02-2010

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * pla d'urbanisme
    * administració local

Informació pública de la modificació puntual núm. 17 del PGOU. [2010/1427]  
El Ple de l'Ajuntament, en sessió ordinària celebrada el dia 4 de febrer de 2010, va adoptar l'acord següent:  
Primer. Sotmetre a informació pública el projecte de modificació puntual núm. 17 del PGOU, consistent en la requalificació de la parcel·la d'ús dotacional escolar de l'actual CP Ausias March per a l'ús residencial amb destí a vivendes de protecció pública, junt amb l'estudi d'integració paisatgística i l'estudi acústic.  
Segon. Publicar el present acord en el Diari Oficial de la Comunitat Valenciana i en un diari no oficial d'àmplia difusió a la localitat.  
Alboraya, 8 de febrer de 2010.- El tinent d'alcalde: Vicente Cabo Domingo.
Diari Oficial de la Generalitat Valenciana


Sumari del DOGV 6370, del 06-10-2010 (2010/10281)

Informació pública del document de planejament amb ordenació detallada per a l'àmbit del PAI i projecte d'urbanització de la UE XVI-A de Banyeres de Mariola.
-------------------------------------------------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10846


Data del document
:   27-09-2010

Organisme emissor
:   Inmobiliarias y Contratas, SA

Tipus de document
:   Anunci

Descriptors 

:   * Banyeres de Mariola
    * empresa privada
    * pla d'urbanisme

Informació pública del document de planejament amb ordenació detallada per a l'àmbit del PAI i projecte d'urbanització de la UE XVI-A de Banyeres de Mariola. [2010/10722]  
Inmobiliarias y Contratas, SAU, amb CIF J74367200, domiciliada a Banyeres de Mariola (Alacant), avinguda Ramón y Cajal, número vint-i-un, CP 03034, ha depositat una copia a la notaria de Banyeres de Mariola, el titular de la qual és Macarena Tirado Domínguez, situada a l'avinguda Constitució, 42, baix, de la dita població, amb horari de 10.00 a 14.00 hores, de dilluns a divendres, i una altra copia a l'Ajuntament de Banyeres de Mariola del document de planejament amb ordenació detallada per a l'àmbit del programa juntament amb l'àmbit de l'actuació integrada i el projecte d'urbanització, de la unitat d'execució UE XVI-A de Banyeres de Mariola, als efectes que qualsevol persona puga consultar els dits documents i formular al·legacions a estos, durant el termini d'un mes, comptats des de l'endemà de l'últim dels anuncis publicats al Diari Oficial de la Comunitat Valenciana o diari Información d'Alacant.  
Banyeres de Mariola, 27 de setembre de 2010.- L'administrador d'Inmobiliarias y Contratas, SA, p. p.: Enrique Antonio Francés Puig.
Diari Oficial de la Generalitat Valenciana


Sumari del DOGV 6328, del 09-08-2010 (2010/7837)

Notificació de la interlocutòria d'aclariment de la sentència número 18/2010 dictada en el judici verbal número 774/2010.
-------------------------------------------------------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7837


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la interlocutòria d'aclariment de la sentència número 18/2010 dictada en el judici verbal número 774/2010. [2010/7837]  
Judici verbal 000774/2010-G   
De: Gas Natural Cegas.  
Procuradora: Mª Pilar Ballester Ozcáriz.  
Contra: Floare Preotestesoiu.  
Procurador/a: -   
En aquest procediment de judici verbal seguit a instàncies de Gas Natural Cegas contra Floare Preotestesoiu s'ha dictat la sentència que, literalment, diu així:   
«Sentència número 18/2010   
Castelló de la Plana, 28 d'abril de 2010  
Sofía Díaz García, magistrada jutgessa del Jutjat de Primera Instància número 1 d'aquesta ciutat i partit judicial, he vist les precedents actuacions de judici verbal, registrades amb el número 774/08 i instades per la procuradora Pilar Ballester Ozcáriz, en nom i representació de Gas Natural Cegas, SA, assistida pel lletrat Francisco García Varela, contra Floare Preotesoiu, exercint una acció de reclamació d'una quantitat, i resolc d'acord amb els següents:  
Dispositiva  
Estime la demanda interposada per la procuradora Pilar Ballester Ozcáriz, en nom i representació de Gas Natural Cegas, SA, contra Floare Preotesoiu i declare resolt el contracte de subministrament de gas que unia ambdues parts, i condemne la demandada a pagar la quantitat de 409,28 euros més els interessos, així com a permetre als empleats de l'actora entrar al domicili, a fi que realitzen les operacions necessàries per a interrompre el subministrament de gas, sense perjudici que en el cas que es denegue l'entrada, incomplint així l'obligació de fer que aquesta resolució estableix, el Jutjat ordenarà l'entrada amb l'auxili judicial i de la força pública si cal; tot això amb la imposició expressa de les costes causades».   
Interlocutòria  
Jutgessa/magistrada jutgessa:   
Sofía Díaz García.   
Castelló de la Plana, 12 de maig de 2010  
Se n'ha informat; atés que l'escrit anterior ha sigut presentat per la procuradora de la part actora, que s'aclarisca el que s'hi ha expressat.  
Part dispositiva   
Es rectifica la sentència de data 28 d'abril de 2010, dictada en aquest procés, de manera que en la dispositiva, on s'ha fet constar 409,28 euros, cal entendre 490,28 euros. Notifiqueu-ho a les parts.   
I atés que la demandada esmentada, Floare Preotestesoiu, es troba en parador desconegut, expedisc aquest edicte a fi que li valga de notificació de forma deguda.   
Castelló de la Plana, 17 de juny de 2010.- La secretària judicial: Pilar Irles Martínez.
Diari Oficial de la Generalitat Valenciana


Sumari del DOGV 6201, del 08-02-2010 (2010/112)

Notificació de la sentència dictada en les actuacions d'adopció 000863/2009.
----------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/112


Data del document
:   21-12-2009

Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en les actuacions d'adopció 000863/2009. [2010/112]  
Adopció 000863/2009   
Demandant: CBS.  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte, faig saber:  
Que en les actuacions d'adopció, seguides amb el número 000863/2009, a instàncies de CBS contra [...], en situació de rebel·lia, en què en data 21 de desembre de 2009, s'ha dictat sentència, la part dispositiva de la qual diu així:   
«Dispose  
S'acorda l'acolliment familiar permanent de les menors G. L. T. i M. M. T. per la família seleccionada, que haurà de complir les obligacions inherents a la funció que se li atorga, sota la superior vigilància del Ministeri Fiscal».  
I perquè valga de notificació de la forma deguda a Juana Toral López, en rebel·lia, expedisc i firme aquest edicte.  
València, 21 de desembre de 2009.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 6401, del 19-11-2010 (2010/12819)

Adjudicació definitiva número MY10/ASIC/S/48. Adquisició de la Llicència Campus estesa d'Oracle
-----------------------------------------------------------------------------------------------

### Dades del document

Número de DOGV
:   6401

Data del DOGV
:   19-11-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/12215


Data del document
:   17-11-2010

Organisme emissor
:   Universitat Politècnica de València

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Adjudicació definitiva número MY10/ASIC/S/48. Adquisició de la Llicència Campus estesa d'Oracle [2010/12603]  
En compliment del que disposa l'article 138 de la Llei de Contractes del Sector Públic, aprovada per la Llei 30/2007, de 30 d'octubre, es fa pública la següent adjudicació:  
1. Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY10/ASIC/S/48.  
2. Objecte del contracte  
a) Tipus de contracte: subministraments.  
b) Descripció de l'objecte: adquisició de la Llicència Campus estesa d'Oracle.  
c) Lot   
Lot 1: adquisició de la Llicència Campus estesa d'Oracle.  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat.  
c) Forma: negociat.  
4. Import del contracte  
Lot 1: 197.636,98 euros (IVA exclòs).  
5. Adjudicació definitiva  
a) Data: 5 de novembre de 2010.  
b) Contractista:  
Lot 1: Oficina de Cooperación Universitaria, SA.  
c) Nacionalitat:   
Lot 1: Espanya.  
d) Import d'adjudicació definitiva:  
Lot 1: 197.536,98 euros. (IVA exclòs).  
València, 17 de novembre de 2010.-El rector: Juan Juliá Igual.
Diari Oficial de la Generalitat Valenciana


Sumari del DOGV 6344, del 31-08-2010 (2010/9309)

Extracte de les bases de la convocatòria que han de regir l'oposició per a proveir en propietat una plaça de tècnic superior en gestió i organització.
------------------------------------------------------------------------------------------------------------------------------------------------------

### Dades del document

Número de DOGV
:   6344

Data del DOGV
:   31-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9309


Data del document
:   15-06-2010

Organisme emissor
:   Ajuntament de Santa Pola

Tipus de document
:   Extracte

Descriptors 

:   * Santa Pola
    * concurs administratiu

Extracte de les bases de la convocatòria que han de regir l'oposició per a proveir en propietat una plaça de tècnic superior en gestió i organització. [2010/9309]  
  
\* \* \* \* \*  
  
Han sigut publicades en el Butlletí Oficial de la Província d'Alacant número 201, de data 22 d'octubre de 2009, la convocatòria i bases específiques que ha de regir l'oposició per a proveir en propietat la plaça que s'indica més avall, aprovada per la Junta de Govern Local de l'Ajuntament de Santa Pola, en sessió celebrada el 26 d'agost de 2009, i inclosa en l'oferta d'ocupació pública de l'any 2007.  
El termini de presentació d'instàncies serà de 15 dies hàbils, comptats a partir de l'endemà de la publicació de la convocatòria en el Butlletí Oficial de l'Estat  
El que es fa públic per al coneixement de tots els interessats.   
Santa Pola, 15 de juny de 2010.- L'alcalde: Miguel Zaragoza Fernández.